हिजबुल मुजाहिदीन के कमांडर बुरहान वानी के जनाजे की तस्वीरें जब मीडिया और सोशल मीडिया के रास्ते​ हिंदुस्तानी आम जन मानस तक पहुंचीं तो उसने कश्मीरियों के प्रति संशय की उसकी पूर्वस्थापित समझ को और मजबूत किया. एक आतंकी मारा गया था जिसके जनाजे में कश्मीरी शामिल थे. सोशल मीडिया पर ये तस्वीरें इसी किस्म के संदेशों के साथ खूब प्रचारित हुईं और ​मीडिया के 'अति राष्ट्रवाद' के शिकार एक धड़े ने भी इसे 'राष्ट्रवादी उन्माद' बना परोसा.